Дзе знаходзіцца гэта вёсачка, пабываць у якой прапанавала старшыня Першамайскага сельвыканкама Наталля Мікалаеўна Сідлярэвіч, я нават і прыблізна не ўяўляла. Дый назва ў яе была, мякка кажучы, не вельмі прыемная – Пагарэлец. Як аказалася, жывуць там сёння толькі шэсць жыхароў у чатырох дамах. Жывуць дружна, сябруюць па-суседску. Нават святы разам адзначаюць. Збіраюць грыбы і ягады, як спакон веку было заведзена ў гэтай лясной старане. Раз на тыдзень чакаюць аўталаўку, а таксама паштальёна і радуюцца прыезду дзяцей і ўнукаў.